ET Euroopa Liidu Teataja C 371/11

Komisjoni teade, milles käsitletakse isikuid, kes on dumpinguvastasest tollimaksust vabastatud vastavalt komisjoni määrusele (EÜ) nr 88/97 (Hiina Rahvavabariigist pärit teatud jalgrattavaruosade impordi vabastamise kohta nõukogu määrusega (EMÜ) nr 2474/93 kehtestatud dumpinguvastase tollimaksu nõukogu määrusega (EÜ) nr 71/97 kehtestatud laiendamisest; säilitatud nõukogu määrusega (EÜ) nr 1524/2000, viimati muudetud nõukogu määrusega (EÜ) nr 1095/2005 ning viimati pikendatud nõukogu määrusega (EL) nr 990/2011): teatavate tollimaksust vabastatud isikute nime ja aadressi muutused

2011/C 371/06

Komisjoni määrus (EÜ) nr 88/97 (1) („tollimaksust vabastamise määrus”) lubab vabastust Hiina Rahvavabariigist pärit teatavate jalgrattaosade impordile laiendatud dumpinguvastasest tollimaksust. Kõnealune tollimaks tulenes nõukogu määrusega (EMÜ) nr 2474/93 (2) (säilitatud nõukogu määrusega (EÜ) nr 1524/2000, (3) viimati muudetud nõukogu määrusega (EÜ) nr 1095/2005 (4) ja viimati pikendatud nõukogu määrusega (EL) nr 990/2011 (5)) kehtestatud dumpinguvastase tollimaksu laiendamisest vastavalt nõukogu määrusele (EÜ) nr 71/97 (6).

Seoses sellega on järgnenud komisjoni otsustega vabastatud teatav arv jalgrattatootjaid laiendatud dumpinguvastasest tollimaksust: muu hulgas

Cycles Mercier-France-Loire (TARICi lisakood 8963) (7), KHE Fahrradhandels GmbH (TARICi lisakood A794) (8), Maxcom Ltd. (TARICi lisakood A812) (9), Oxiprod S.R.L. (TARICi lisakood 8085) (10), Pending Systems GmbH (TARICi lisakood 8490) (11) ja Sachs Fahrzeug- und Motorentechnik GmbH (TARICi lisakood A485) (12).

Cycles Mercier-France-Loire on teatanud komisjonile, et äriühingu juriidiline nimi ja aadress (Cycles Mercier-France-Loire, F-42162 Andrézieux — Boutheon) on muutunud ning on nüüd Cycles France Loire, avenue de l'Industrie, 42160 Saint-Cyprien, Prantsusmaa.

KHE Fahrradhandels GmbH on teatanud komisjonile, et äriühingu juriidiline nimi (KHE Fahrradhandels GmbH) on muutunud ning on nüüd TG Supplies GmbH, Saksamaa.

Maxcom Ltd. on teatanud komisjonile, et äriühingu juriidiline aadress (13, Peshtersko shousse Str., 4000 Plovdiv) on muutunud ning on nüüd 1, Goliamokonarsko Shosse Str., 4204 Tsaratsovo, Plovdiv, Bulgaaria.

Oxiprod S.R.L. on teatanud komisjonile, et äriühingu juriidiline nimi (Oxiprod S.R.L.) on muutunud ning on nüüd Oxyprod S.R.L., Itaalia.

Pending Systems GmbH & Co.KG on teatanud komisjonile, et äriühingu juriidiline nimi (Pending Systems GmbH) on muutunud ning on nüüd ZPG GmbH & Co. KG. Äriühingu juriidiline aadress on Ludwig-Hüttner Straße 5-7, 95679 Waldershof, Saksamaa.

Äriühing Sachs Fahrzeug- und Motorentechnik GmbH & Co.KG on teatanud komisjonile, et äriühingu juriidiline nimi ja aadress (Sachs Fahrzeug- und Motorentechnik GmbH, Nopitschstraße 70, 90441 Nürnberg, Saksamaa) on muutunud ning on nüüd SFM GmbH, Strawinskystraße 27b, 90455 Nürnberg, Saksamaa.

Pärast esitatud teabe läbivaatamist jõudis komisjon järeldusele, et äriühingute juriidiliste nimede ja aadresside muutused ei mõjuta kokkupanemise käsitust seoses tollimaksust vabastamise määruse sätetega, ja seetõttu ei loe komisjon neid muutusi laiendatud dumpinguvastasest tollimaksust vabastamist mõjutavaks.

Eespool nimetatud dumpinguvastasest tollimaksust vabastatud isikute nimede ja aadressidega seotud muudatused on loetletud järgnevas lisas.

(1) EÜT L 17, 21.1.1997, lk 17.

(2) EÜT L 228, 9.9.1993, lk 1.

(3) EÜT L 175, 14.7.2000, lk 39.

(4) ELT L 183, 14.7.2005, lk 1.

(5) ELT L 261, 6.10.2011, lk 2.

(6) EÜT L 16, 18.1.1997, lk 55.

(7) Vt joonealust märkust 1.

(8) ELT L 81, 20.3.2008, lk 73.

(9) Vt joonealust märkust 8.

(10) EÜT L 193, 22.7.1997, lk 32, ELT C 291, 1.12.2009, lk 9.

(11) EÜT L 320, 28.11.1998, lk 60.

(12) ELT L 343, 19.11.2004, lk. 23.